Mei 2011 – Attie se koffietafel.
Ek het vanoggend Oos-Moot Hoërskool geopen en is gevra om oor respek te praat.
Toe ek hoor dat ek oor respek moet praat was die eerste vraag wat ek vir myself gevra het: Wie is die persoon vir wie ek die meeste respek het en hoe tree ek op teenoor die persoon vir wie ek soveel respek het?
Die persoon vir wie ek die meeste respek het, is my vrou. Ons het mekaar lank geken voordat ons begin dink het dat ons lewensmaats sou kon wees. Ons het verskeie skool-verwisseling en skool-verlaterskampe saam gedoen. In die tyd het ons mekaar baie goed leer ken. Op sulke kampe kan mens nie anders as om oor jou lewe en die verskillende waardes en norme te praat nie.
Ek en Renate kom uit verskillende agtergronde. Soveel so dat sy sê dat sy op skool nie twee keer na my sou gekyk het nie. Sy was deel van die voorbeeldige groep en ek deel van… wel die ander groep. Ek het 'n groot stuk rebellie en opstand in my gehad waaraan ek op verskillende maniere uitdrukking gegee het.
Renate was een van die toppresteerders in die skool en ek het gesukkel om deur te kom en het by herhaling kort duskant skors omgedraai. My rebelse lewe is daarna voortgesit in die weermag. Genadiglik het ek daar tot bekering gekom en is my lewe in heeltemal n nuwe rigting gestuur.
Ek het klem daarop gelê om nooit op enige manier voor haar of van haar te praat wat sou laat blyk dat ek vir haar enige iets anders as intense respek gehad het nie.
Selfrespek en groepsdruk by tieners is na my mening twee kante van dieselfde munt. Wanneer mens toegee aan groepsdruk gee jy in effek van jou waardes prys. Wanneer jy jou waardes prysgee daal jou selfsrespek omdat jy besef jy kon nie staande bly nie. Daarmee saam het die boelie en die persoon en persone wat vir die groepsdruk verantwoordelik is, ook n baie groot probleem met selfrespek en dan natuurlik respek vir ander. 'n Boelie wil ander kry om dieselfde leefstyl as hy/sy te handhaaf sodat hy/sy kan sê: "Almal doen dit!"
Boelies en drukgroepe het so min respek vir ander dat hulle nie omgee as hulle optrede ander mense van hulle selfrespek ontneem nie. Derhalwe is dwelms, drank, seksuele losbandigheid en baie ander dinge so 'n groot probleem. Ons probeer tieners met skuldgevoelsn sover kry om sekere dinge nie te doen nie of op te hou doen. Ons weet egter dat die opwek van skuldgevoelens geensins die gewendse uitwerking het nie. Alhoewel die uitspel van die gevolge van sekere optrede meer effektief is, weet ons ook dat tieners dikwels nie baie ver in die toekoms indink nie en in 'n groot mate vir die oomblik lewe.
'n Nuwe leefstyl begin by selfrespek. Die volhou van 'n bepaalde leefstyl is na my mening gekoppel aan die mate van selfsrespek.
Respek het natuurlik ook te make met die feit dat ons na die beeld van God geskep is, daaroor by 'n volgende geleentheid.
Mei 16, 2011	 3
Wat my getref het, was dat nie een in die groep vertel het van 'n radikale of dramatiese ding wat die Here in antwoord op een of ander gebed gedoen het nie. Lees voort "Psalm 116 – 'n Baie Persoonlike Psalm" →
Mei 11, 2011	 1
Mei 10, 2011	 5
Ons het in ons kleingroep gisteraand oor Psalm 16 gepraat.
Ons het die gesprek begin deur met mekaar te praat oor mense wat ons vertrou en wat tot gevolg gehad het dat ons daardie mense vertrou. In kort kom ons toe tot die gevolgtrekking dat 'n mens iemand vertrou omdat hy hom oor 'n tyd as betroubaar bewys het. 'n Mens raak die skielik eendag betroubaar nie. Mens groei wel in jou betroubaarheid, maar dit is dikwels, veral in die lewe van volwassenes, 'n eienskap wat nog altyd daar was, maar waarvan ons nie geweet het nie. Ons ondtek die eienskap met die verloop van tyd.
Die tweede vraag was toe oor hoe ons God vertrou. Lees voort "Here, ek vertrou op U" →
Mei 4, 2011	 2
Ek was verstom toe ek vanoggend oor die dinge begin dink en bid oor vir mense begin bid wat een of ander vorm van nood beleef. Lees voort "Empatie" →
Mei 3, 2011	 1
Ek het gisteraand die fliek "The Blind Side." gekyk.
Die rolprent vertel die ware verhaal van 'n jong man, Michael Oher, wat op die strate van Memphis woon. 'n Vrou, Leigh Anne Tuohy, stop een aand langs hom, laai hom saam met haar gesin in haar motor
en laat hom deel word van haar gesin. Michael ontwikkel tot een van die beste voetbal-spelers in die geskiedenis van Amerika.
Wat my egter getref het, is hoe die elemente van die Evangelie in hierdie rolprent na vore kom. In die gebeure het ek beleef hoe Leigh Anne Tuohy in Michael se lewe die rol speel wat God in ons lewens speel.
Eerstens is dit God wat my langs die lewenspad kom kry het, toe ek nêrens gehad het waarheen ek kon gaan nie. Leigh Anne dwing in 'n sekere sin vir Michael om in die kar te klim.
Hoe moes God my nie dwing om my eie reis prys te gee sodat ek saam met Hom kon reis nie. Lees voort "Fliek: The Blind Side." →